งานวันคนพิการสากล ประจำปี 2565 ลงนามความร่วมมือ สนับสนุนสวัสดิการให้กลุ่มเปราะบางระดับท้องถิ่น
นายสุนทร ปานแสงทอง รัฐมนตรีช่วยว่าการกระทรวงเกษตรและสหกรณ์  กล่าวระหว่างเป็นประธานในพิธีเปิดงานวันคนพิการสากลจังหวัดสมุทรปราการ ประจำปี 2565 ว่า ในปีนี้จังหวัดสมุทรปราการ ถือว่าเป็นปีที่สำคัญในการขับเคลื่อนงานด้านคนพิการ มุ่งเน้นบูรณาการความร่วมมือของทุกภาคส่วน ทั้งภาครัฐภาคเอกชนภาคประชาสังคม รวมถึงเป็นการสร้างโอกาสเพื่อส่งเสริมให้คนพิการสามารถดำรงชีวิตบนพื้นฐานศักดิ์ศรีความเป็นมนุษย์และส่งเสริมความเสมอภาคเป็นธรรมอย่างทั่วถึงเท่าเทียมและสามารถเข้าถึงและใช้ประโยชน์ จากสิทธิได้อย่างแท้จริง จึงพยายามผลักดันให้องค์การบริหารส่วนจังหวัด  เป็นศูนย์บริการคนพิการประเภททั่วไปขึ้น และมีการดำเนินงานด้านกองทุนฟื้นฟูสมรรถภาพ ซึ่งวันนี้ ที่มีการบันทึกความร่วมมือข้อตกลง ว่าด้วยจังหวัดสมุทรปราการนำร่อง ในการจัดสวัสดิการให้กับกลุ่มเปราะบางในระดับท้องถิ่น ในลักษณะบ้านกลาง รองรับกลุ่มเปราะบาง ทุกช่วงวัยในจังหวัด โดยความร่วมมือของหน่วยงานในสังกัดกระทรวงการพัฒนาสังคมและความมั่นคงของมนุษย์มาช่วยสนับสนุนด้านนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ กล่าวถึงทิศทางด้านคนพิการและลงนามความร่วมมือ ว่าด้วย จังหวัดสมุทรปราการนำร่องในการจัดสวัสดิการให้กับกลุ่มเปราะบางในระดับท้องถิ่น ว่าเป็นการประสานความร่วมมือเพื่อการจัดสวัสดิการให้กับกลุ่มเปราะบางระดับท้องถิ่น รองรับกลุ่มเป้าหมายในเขตพื้นที่จังหวัดสมุทรปราการ โดยกระทรวง พม. ได้ผลักดันให้มีศูนย์ช่วยเหลือสังคมตำบล โดยมีอาสามัครในการช่วยเหลือประชาชนในเบื้องต้นระดับชุมชน หมู่บ้าน และตำบล หวังเป็นอย่างยิ่งว่าหน่วยงานทีม One Home พม.จังหวัดสมุทรปราการ จะเป็นส่วนหนึ่งในการผลักดันให้คนพิการและกลุ่มเปราะบางได้มีคุณภาพชีวิตที่ดียิ่งขึ้นต่อไป